ବ୍ରହ୍ମପୁର,ସେପ୍ଟେମ୍ବର ୨୮(ଲୋକାଲ ୱାୟାର): ସାଧାରଣ ଭାବେ ଛାତ୍ରୀମାନେ ଆଇଟିଆଇ ଡିପ୍ଲୋମା ଭଳି ପାଠ୍ୟକ୍ରମ ପଢ଼ିପାରିବେ ନାହିଁ ବୋଲି ବିବେଚନା କରାଯାଉଥିବା ବେଳେ ଏଥିରେ ଅନେକ ପରିବର୍ତ୍ତନ ଆସିଲାଣି ।
ବର୍ତ୍ତମାନ ଛାତ୍ରୀମାନେ ବିଭିନ୍ନ ମେକାନିକାଲ ଟ୍ରେଡରେ ବିଶେଷ କରି ସରକାରୀ ପରିଚାଳିତ ତାଲିମ ପ୍ରତିଷ୍ଠାନ ବା ସରକାରୀ ଇଣ୍ଡଷ୍ଟ୍ରିଆଲ୍ ଟ୍ରେନିଂ ଇନଷ୍ଟିଚ୍ୟୁଟ (ଆଇଟିଆଇ)ରେ ନାମ ଲେଖାଉଥିବାର ଦେଖିବାକୁ ମିଳିଛି । ଚଳିତ ବର୍ଷ ଅର୍ଥାତ ତିନି ଦିନ ଆଗରୁ ଆଇଟିଆଇର ସ୍ପଟ୍ ଆଡମିସନ୍ ପ୍ରକ୍ରିୟାରେ ଏହା ଦେଖିବାକୁ ମିଳିଥିଲା ।
ସାଧାରଣତଃ ମେକାନିକାଲ୍ ବ୍ରାଞ୍ଚ ରେ ଖୁବ୍ କମ୍ ଛାତ୍ରୀ ନାମ ଲେଖାଉଥିବା ବେଳେ ଚଳିତ ବର୍ଷ ଏଥିରେ ବ୍ୟତିକ୍ରମ ଦେଖାଦେଇଛି ।
ଲିଙ୍ଗଗତ ବ୍ୟବଧାନକୁ ଦୂରରେ ଦେଇ ଅନେକ ଛାତ୍ରୀ ଏକ୍ଷେତ୍ରରେ ନିଜ ନିଜର ଆଗ୍ରହ ଦେଖାଉଛନ୍ତି ।
ଏ ବାବଦରେ ଆଇଟିଆଇ ଅଧ୍ୟକ୍ଷ ରଜତ କୁମାର ପାଣିଗ୍ରାହୀ କହିଛନ୍ତି ବର୍ତ୍ତମାନ ଝିଅମାନେ ମେକାନିକାଲ୍ ବ୍ରାଞ୍ଚ ଯେପରିକି ଅଟୋମୋବାଇଲ, ଟର୍ନର, ଫିଟର, ୱେଲଡର, ମେକାନିକ୍, ମେଚାଟ୍ରୋନିକ୍ସ ଆଦିରେ ନାମ ଲେଖାଇବା ଏକ ଉତ୍ସାହଜନକ ଓ ପରିବର୍ତ୍ତନଶୀଳ ମନୋଭାବ ।
ସେ ଆହୁରି କହିଛନ୍ତି, ଚଳିତ ବର୍ଷ କରୋନା ମହାମାରୀ ସତ୍ତ୍ୱେ ୨୨୦୦ ଛାତ୍ରଛାତ୍ରୀ ଆଇଟିଆଇରେ ନାମ ଲେଖାଇଛନ୍ତି ।
ସେମାନେ ୨୨ଟି ବିଭିନ୍ନ ବିଷୟରେ ନାମ ଲେଖାଇଥିବା ବେଳେ ସେମାନଙ୍କ ଭିତରୁ ୪୦୭ ଜଣ ଛାତ୍ରୀ ଅଛନ୍ତି । ଗତ ବର୍ଷ ତୁଳନାରେ ଶିକ୍ଷାନୁଷ୍ଠାନରେ ଅଧିକ ଛାତ୍ରୀ ନାମ ଲେଖାଇବା ଏକ ଶୁଭ ସଙ୍କେତ ।
ମିଳିଥିବା ସୂଚନା ଅନୁସାରେ ଗତ ବର୍ଷ ୧୯୬୦ ଛାତ୍ରଛାତ୍ରୀ ନାମ ଲେଖାଇଥିବା ବେଳେ ସେମାନଙ୍କ ଭିତରୁ ମାତ୍ର ୩୦୦ ଜଣ ଝିଅ ପିଲା ଥିଲେ । ଯାହାକି ଚଳିତ ବର୍ଷ ୪୦୭ କୁ ବୃଦ୍ଧି ଘଟିଛି ।
ନାମ ଲେଖାଇଥିବା ଝିଅ ପିଲାଙ୍କ ଭିତରେ ୧୧୯ ଜଣ ଇଲେକ୍ଟ୍ରିସିଆନ୍ ଭାବେ, ୭୯ ଫିଟର, ୫୯ ଅପରେଟର, ୪୦ ସିୱିଙ୍ଗ ଟ୍ରେଡ, ୨୩ ଜଣ ଇଲେକ୍ଟ୍ରୋନିକ୍ସ ମେକାନିକ୍, ୫ ଜଣ ଇନଷ୍ଟ୍ରୁମେଣ୍ଟ ମେକାନିକ୍, ୫ ଜଣ ମେକାଟ୍ରେନିକ୍ସ, ୪ ଜଣ ଅଟୋମୋବାଇଲ୍, ୫ ଜଣ ପ୍ଲମ୍ବର ଭାବେ ନାମ ଲେଖାଇଛନ୍ତି ।
ଅଧ୍ୟକ୍ଷ କହିଛନ୍ତି ଯେ ପୂର୍ବ ବର୍ଷଗୁଡ଼ିକରେ ଛାତ୍ରୀମାନେ ମେକାନିକାଲ୍ ବିଷୟଗୁଡ଼ିକରେ ନାମ ଲେଖାଇବାରେ ଆଗ୍ରହ ଦେଖାଇନଥିଲେ । ସାଧାରଣତଃ ଏସବୁ ବିଷୟ ଛାତ୍ରଙ୍କ ପାଇଁ ଉଦ୍ଦିଷ୍ଟ ବୋଲି ସେମାନେ ଭାବୁଥିଲେ ।
ହେଲେ ଚଳିତ ବର୍ଷ ଏଥିରେ ପରିବର୍ତ୍ତନ ଦେଖାଦେଇଛି । ପ୍ରଥମ ଥର ପାଇଁ ଚଳିତ ବର୍ଷ ଝିଅମାନେ ଫାଉଣ୍ଡ୍ରିମେନ୍, ଟର୍ଣ୍ଣର, ୱେଲଡର ଭାବେ ନାମ ଲେଖାଇଛନ୍ତି ।
ଏହାଛଡ଼ା ଫିଟରରେ ଗତବର୍ଷ ତୁଳନାରେ ଚଳିତ ବର୍ଷ ୧୦ ଗୁଣ ଅଧିକ ଛାତ୍ରୀ ନାମ ଲେଖାଇଛନ୍ତି । ସରକାର ଛାତ୍ରୀମାନଙ୍କର ନାମଲେଖା ଏ କ୍ଷେତ୍ରରେ ୩୩ ପ୍ରତିଶତ ବୃଦ୍ଧି କରିବାକୁ ଲକ୍ଷ୍ୟ ରଖିଛନ୍ତି ।
ଶ୍ରୀ ପାଣିଗ୍ରାହୀ ଆହୁରି କହିଛନ୍ତି ଯେ ବିଭିନ୍ନ ବେସରକାରୀ କମ୍ପାନୀମାନଙ୍କରେ ଅଧିକ ଚାକିରି ସୁଯୋଗ ଥିବାରୁ ଛାତ୍ରୀମାନେ ମେକାନିକାଲ୍ ଭଳି ପାଠ୍ୟକ୍ରମରେ ନାମ ଲେଖାଇବାର ସୁଯୋଗ ପାଇଛନ୍ତି ।
ଚଳିତ ବର୍ଷ ଏକ ପ୍ରାଇଭେଟ ଏରୋସ୍ପେଶ କମ୍ପାନୀରେ ଝିଅମାନେ ଚାକିରିର ସୁଯୋଗ ପାଉଥିବାରୁ ଚଳିତ ବର୍ଷ ଝିଅମାନେ ଏଥିରେ ନାମ ଲେଖାଇବାରେ ଆଗ୍ରହ ଦେଖାଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
